《次韵徐廷珪偶成》
宋代·于石

德行谁能冠四科，将兴将废道云何。
百年诗酒晋元亮，万世功名汉伏波。
高枕林泉闲梦少，出门风雨落花多。
人生转眼荣枯易，未必金章胜绿蓑。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。